S-549/2018

Mál þetta, sem dómtekið var 17. október 2018, var höfðað með ákæru lögreglustjórans á höfuðborgarsvæðinu, dags. 11. september 2018 á hendur:

„G-kk-þgf M-kk-þgf B-kk-þgf, kt. 000000-0000,

[...]

fyrir eftirtalin hegningar-, vopna- og fíkniefnalagabrot:

I.

Vopnalagabrot með því að hafa, [...] 2017, haft í vörslum sínum tvö sverð á hótelherbergi hótelsins [...] í Reykjavík.

Mál nr. 007-2017-64409

Telst brot þetta varða við d- lið 2. mgr. 30. gr., sbr. 32. gr., vopnalaga nr. 16/1998.

II.

Þjófnað með því að hafa, [...] 2017, stolið 5 glösum af koffíntöflum að verðmæti kr. 13.495 og skartgrip að verðmæti kr. 299, samtals verðmæti kr. 13.794, úr versluninni [...].

Mál nr. 007-2017-69775.

Telst brot þetta varða við 244. gr. almennra hegningarlaga nr. 19/1940.

III.

Vopnalagabrot með því að hafa, [...] 2017, haft í vörslum sínum, á almannafæri, hníf með blaðlengd 14 sm, við [...] í Reykjavík.

Mál nr. 007-2017-69842

Telst brot þetta varða við 1. mgr. og a- lið 2. mgr. 30. gr., sbr. 32. gr., vopnalaga nr. 16/1998.

IV.

1. Vopnalagabrot með því að hafa, [...] 2018, haft í vörslum sínum vasahníf, á almannafæri, í [...] Hafnarfirði.

Mál nr. 007-2018-15434

2. Fíkniefnalagabrot með því að hafa, á þeim tíma sem greint er frá í 1. tl., haft í vörslum sínum 4,11 g af amfetamíni, sem fannst við leit lögreglu.

Telst brot í 1. tl. varða við 1. mgr. 30. gr., sbr. 32. gr., vopnalaga nr. 16/1998. Telst brot í 2. tl. varða við 2., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

V.

Fíkniefnalagabrot með því að hafa, [...] 2018, haft í vörslum sínum 5,22 g af amfetamíni sem fannst við leit lögreglu á heimili ákærða að [...] í Reykjavík.

Mál nr. 007-2018-16436.

Telst brot þetta varða við 2., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

VI.

1. Vopnalagabrot með því að hafa, [...] 2018, haft í vörslum sínum, á almannafæri, öxi og hníf við [...] í Reykjavík.

Mál nr. 007-2018-29086

2. Fíkniefnalagabrot með því að hafa, á þeim tíma sem greint er frá í 1. tl., haft í vörslum sínum 2,08 g af amfetamíni, sem fannst við leit lögreglu.

Telst brot í 1. tl. varða við 1. mgr. 30. gr., sbr. 32. gr., vopnalaga nr. 16/1998. Telst brot í 2. tl. varða við 2., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er krafist að gerð verði upptæk 11,41 g af amfetamíni samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001. Jafnframt er þess krafist að gerð verði upptæk tvö sverð, með vísan til ákæruliðar I. og hnífur, með vísan til ákæruliðar III., samkvæmt heimild í 1. mgr. 37. gr. vopnalaga nr. 16/1998. Jafnframt er þess krafist að gerð verði upptæk öxi og hnífur, með vísan til ákæruliðar V. og vasahnífur, með vísan til ákæruliðar VI., samkvæmt heimild í 1. og 3. tl. 1. mgr. 69. gr. a. almennra hegningarlaga nr. 19/1940.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Við þingfestingu málsins féll sækjandi frá ákærukafla I og upptökukröfu er tengist honum.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað þau brot sín sem eftir standa í ákæru. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru að undanskilinni heimfærslu til 32. gr. laga nr. 16/1998 í III. kafla, 1. tl. IV. og 1. tl. VI. kafla ákæru, en það ákvæði á ekki við eins og verknaðarlýsingu er háttað.

Ákærði á að baki nokkurn sakarferil sem nær aftur til ársins 2010. Hefur hann áður sætt refsingu fyrir vopnalagabrot, brot gegn lögum um ávana og fíkniefni og auðgunarbrot. Ákærði var dæmdur í 2 ára fangelsi með dómi 21. desember 2015. Hann fékk reynslulausn 28. desember 2016 í 2 ár á eftirstöðvum refsingarinnar. Ákærði rauf skilorð reynslulausnarinnar og var honum gert að afplána eftirstöðvar refsingarinnar með úrskurði Landsréttar 21. september 2018.

Brot ákærða voru framin á reynslulausnartímanum. Hann hefur játað brot sín skýlaust og er til þess litið við ákvörðun refsingar. Til þess er litið að þýfið samkvæmt II. kafla ákæru komst til skila og var um lítilræði var að ræða. Önnur brot hans voru óveruleg og hefðu alla jafna varðað sektum. Þegar litið er til sakarferils ákærða svo og með hliðsjón af 77. gr. almennra hegningarlaga er hæfileg refsing ákærða ákveðin 45 daga fangelsi.

Með vísan til ákvæða í ákæru er fallist á upptökukröfu ákæruvaldsins eins og nánar greinir í dómsorði.

Ákærði greiði málsvarnarþóknun skipaðs verjanda síns B-kk-ef J-kk-ef lögmanns, 105.400 krónur en annan sakarkostnað leiddi ekki af máli þessu.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, G-kk-nf M-kk-nf B-kk-nf, sæti fangelsi í 45 daga.

Ákærði sæti upptöku á 11,41 g af amfetamíni, tveimur hnífum, vasahníf og öxi.

Ákærði greiði málsvarnarþóknun skipaðs verjanda síns B-kk-ef J-kk-ef lögmanns, 105.400 krónur.

S-kvk-nf H-kvk-nf (sign.)